Haaberstis alustati 2300ruutmeetrise
müügipinnaga Asko ja Sotka sisustuskaubamaja rajamist, mille avamistähtaeg on
sel sügisel.
“Oleme praegu 20protsendilise turuosaga Eesti kodumööblituru liidrid, uue sisustuskaubamaja avamisega loodame kasvatada oma turuosa lähiaastatel 30 protsendini,” ütles Asko ja Sotka poodide omaniku Indoor Group kontserni Balti tegevuste värske juht Juha Hongisto.
Ühekorruselise hoone krundi pind on ligi 6500 ruutmeetrit ning sisaldab parkimiskohti 60 sõidukile. Hoone projekteeris Tõnis Tarbe Arhitektuuribüroo, teatas ettevõte.
“Uue poe asukohavalikus arvestasime elurajoonide lähedust ning seda, et
Haabersti piirkonnas eraldi suuremaid sisustuskaubamajad puuduvad, mis annab
meile konkurentsieelise,” lisas Juha Hongisto.
Indoor Group kontsern on 85 kauplusega Soome juhtiv mööblikaupluste ettevõtte. Asko ja Sotka mööblikaubamajadel on esindused Eestis Tallinnas, Tartus ja Pärnus ning Lätis 6 kauplust Riias. Asko ja Sotka kaubamärgid kuuluvad Indoor Group kontserni, mille käive oli 2007. aastal 196,5 miljonit eurot.